Baliustrada

Baliustrada (, iš  – 'laukinio granatmedžio žiedo taurelė'Baliustra, Tarptautinių žodžių žodynas. Nuoroda tikrinta 2023-01-06.) – architektūros elementas, neaukšta, dekoratyvi ažūrinė laiptų, balkono, terasos, stogo, krantinės, tilto ar kito krašto užtvara. Sudaryta iš vertikalių stulpelių (baliustrų), dažnai vazos arba taurės pavidalo, kurių viršus sujungtas horizontaliais turėklais, o apačia – cokoliu.Baliustrada, Tarptautinių žodžių žodynas. Nuoroda tikrinta 2023-01-06. Gaminamos iš akmens, metalo, medžio, betono, XIX a. lietos iš ketaus. Puošiamos reljefiniais ornamentais, kaneliūromis. Baliustradomis atitveriamos ir pastatų vidaus erdvės, pvz., presbiterija ir centrinė nava bažnyčiose.Jūratė Tutlytė, Baliustrada, Visuotinė lietuvių enciklopedija, 2021-06-29. Nuoroda tikrinta 2023-01-06.

Pradėtos naudoti Renesanso architektūroje, dažniausiai kaip platų, profiliuotą turėklą remiančių tradicinės formos miniatiūrinių kolonų eilė. Eksterjeruose baliustrados būdavo mūrinės, interjeruose – dažniausiai medinės.Balustrade, Britannica.com. Nuoroda tikrinta 2023-01-06.

 Šaltiniai 

Kategorija:Architektūros detalės